# Scarlett Curtis

Scarlett Kate Freud Curtis (Londres, 21 de juny de 1995) és una escriptora i activista britànica.

## Trajectòria

Curtis és filla de la locutora Emma Freud i del guionista Richard Curtis. Va començar la seva carrera com a blocaire i va escriure per The Guardian, Elle Magazine, The Times i The Daily Telegraph. Fou també la columnista 'Gen-Z' del Sunday Times Style de 2016 a 2018. El 2017, va fundar el col·lectiu activista feminista The Pink Protest. Aquest moviment, juntament amb Amika George, van organitzar la campanya #FreePeriods per combatre la pobresa en relació amb la menstruació. També van fer campanya juntament amb l'activista Nimco Ali en contra de la mutilació genital femenina, i van aconseguir incloure-la en la Llei de la Infància.
El 2018, Curtis va fer la tria de l'antologia de Penguin Feminists Don't Wear Pink & another lies, una col·lecció d'assaigs de 52 dones sobre què significa el feminisme per a elles. S'hi inclouen assaigs de Keira Knightley, Alaa Murabit, Saoirse Ronan i altres. Tots els beneficis del llibre van ser per a l'organització benèfica de les United Nations charity Girl Up. Feminists Don't Wear Pink & other lies es va convertir en un èxit de vendes del Sunday Times durant dues setmanes consecutives després de la seva publicació.
El llibre també va guanyar el 2018 el National Book Award for Young Adult Book of the Year i fou nominat el 2019 pel British Book Award. El llibre va arribar als titulars nacionals quan Sir Philip Green va desplegar una exposició a la botiga Topshop Oxford Circus que es va prestar a la promoció. Curtis va promoure el hashtag #PinkNotGreen després de l'esdeveniment. El 2019 va fer la tria de l'antologia de Penguin It's Not OK to Feel Blue & other lies; una col·lecció d'assaigs de 74 persones sobre què significa la salut mental per a elles.
Curtis també és la presentadora del podcast Feminists Don't Wear Pink.

## Reconeixements

El novembre de 2019, Curtis va rebre el segon premi anual Changemaker per a joves activistes d'Equality Now. A més, va ser una de les dones reconegudes com més influents del món per la BBC en el seu 100 Dones de 2019.

## Referències

* ↑ Marine. «Who Is Scarlett Curtis, Saoirse Ronan's Activist Best Friend?».
* ↑ «Scarlett Curtis | The Times & The Sunday Times».
* ↑ George. «Girls are still missing school because of period poverty. There is an answer | Amika George», 08-01-2019.
* ↑ «#EndFGM | Nimco Ali | Pink Protest | Alice Aedy».
* ↑ Pulver. «Gemma Arterton and Keira Knightley write hardhitting pieces for feminist collection», 05-10-2018.
* ↑ «Feminists don't wear pink».
* ↑ Times. «Books: The Sunday Times Bestsellers, octubre 21», 21-10-2018.
* ↑ «All the winners from the 2018 National Book Awards», 21-11-2018.
* ↑ «The British Book Awards: 2019 Books of the Year Shortlists», 22-03-2019.
* ↑ «Topshop removes feminist book display '20 mins after it was set up'», 05-10-2018.
* ↑ Marsh. «Topshop's Philip Green under fire over axing of feminist book display», 05-10-2018.
* ↑ McCarthy. «Topshop 'sorry' for abruptly dismantling partner's feminist pop-up book stall» (en anglès). [Consulta: 6 febrer 2020].
* ↑ Spicer, Kate «Scarlett Curtis: 'There's a long line of very dodgy men in my family'» (en anglès). , 01-10-2019 [Consulta: 8 octubre 2019].
* ↑ «New podcast Feminists Don't Wear Pink is the voice of Gen Z feminism», 19-10-2018.
* ↑ «Make Equality Reality Gala 2019». Arxivat de l'original el 2019-10-23. [Consulta: 20 novembre 2019].
* ↑ Redacción «Quiénes son las 100 Mujeres elegidas por la BBC para 2019 (y cuáles son las 10 latinoamericanas)» (en castellà). , 17-10-2019 [Consulta: 25 febrer 2020].